Document ID: 31986R2029

KOMISSION ASETUS (ETY) N:o 2029/86,
annettu 30 päivänä kesäkuuta 1986,
asetuksen (ETY) N:o 1680/78 muuttamisesta asetuksen (ETY) N:o 2727/75 16 artiklan 4 kohdassa säädetyn maltaiden vientituen tarkistuksen osalta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon vilja-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2727/75(), sellaisena kuin se on viimeksi muutettuna asetuksella (ETY) N:o 1579/86(), ja erityisesti sen 16 artiklan 6 kohdan,
sekä katsoo, että
asetuksessa (ETY) N:o 2727/75 säädetään, että viljan markkinointivuosi alkaa tästä alkaen 1 päivänä heinäkuuta ja että jos markkinointivuoden lopussa ei ole myönnetty hyvitystä, markkinointivuoden lopussa varastossa olleiden tai tuolloin varastossa olleesta ohrasta valmistettujen maltaiden markkinointivuoden kolmen ensimmäisen kuukauden aikana suoritetulle viennille ennakolta vahvistettu tuki tarkistetaan tämän jälkimmäisen markkinointivuoden viimeisenä kuukautena voimassa olevan kynnyshinnan perusteella, on syytä muuttaa komission asetusta (ETY) N:o 1680/78(), ja
tässä asetuksessa säädetyt toimenpiteet ovat viljan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetusta (ETY) N:o 1680/78 seuraavasti:
1) Korvataan 1 artikla seuraavasti:
"1 artikla
1. Tämän asetuksen säännöksiä sovelletaan markkinointivuoden lopussa varastossa oleviin maltaisiin ja ohraan, joille ei ole vahvistettu asetuksen (ETY) N:o 2727/75 9 artiklassa tarkoitettua hyvitystä ja jotka viedään maltaina seuraavan markkinointivuoden kolmen ensimmäisen kuukauden aikana sellaisen luvan perusteella, johon sisältyy tuen vahvistaminen ennakolta ennen 1 päivää heinäkuuta.
2. Vientipäivänä pidetään päivää, jolloin komission asetuksen (ETY) N:o 3183/80() 22 artiklan 1 kohdassa tarkoitetut tullimuodollisuudet on suoritettu.
2) Korvataan 2 artiklassa päivämäärä "heinäkuun 31" päivämäärällä "kesäkuun 30".
3) Korvataan 3 artiklan 1 kohdassa ilmaisu "elokuun" ilmaisulla "heinäkuun" ja päivämäärä "31 päivänä heinäkuuta" päivämäärällä "30 päivänä heinäkuuta".
4) Korvataan liitteen otsikko seuraavasti:
"Varastossa 30 päivänä kesäkuuta olleiden maltaiden ja ohran ilmoituksen yhteydessä toimitettavat vähimmäistiedot."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 30 päivänä kesäkuuta 1986.

Labels: 3
2
17